RCR01 - Θέσεις εργασίας που δημιουργήθηκαν στις υποστηριζόμενες οντότητες

| Αρ. γραμμής | Πεδίο | Μεταδεδομένα δείκτη |
| --- | --- | --- |
| 0 | Συνάφεια ταμείου | ΕΤΠΑ, ΤΔΜ |
| 1 | **Κωδικός δείκτη** | **RCR01** |
| 2 | **Ονομασία δείκτη** | **Θέσεις εργασίας που δημιουργήθηκαν στις υποστηριζόμενες οντότητες\*** |
| 2b | Κωδικός δείκτη και σύντομο όνομα (όνομα ανοιχτών δεδομένων) | RCR01 Jobs created in supported entities |
| 3 | Μονάδα μέτρησης | Ετήσια ΙΠΑ |
| 4 | Τύπος δείκτη | Αποτελεσμάτων |
| 5 | Τιμή Βάσης | 0 |
| 6 | Ορόσημο 2024 | Δεν απαιτείται |
| 7 | Τιμή Στόχος 2029 | >0 |
| 8 | Στόχος πολιτικής | Χρήση σε όλους τους στόχους πολιτικής, κατά περίπτωση και στο πλαίσιο του ΤΔΜ |
| 9 | Ειδικός στόχος | Χρήση σε όλους τους ειδικούς στόχους, κατά περίπτωση και στο πλαίσιο του ΤΔΜ |
| 10 | Βασικές έννοιες και ορισμοί | Αριθμός μεικτών θέσεων εργασίας εκφρασμένες σε μέσα ετήσια ισοδύναμα πλήρους απασχόλησης (ΙΠΑ) ου δημιουργήθηκαν σε συνάφεια με τη δραστηριότητα που υποστηρίζεται από το έργο. Οι νέες θέσεις πρέπει να καλυφθούν και μπορεί να είναι πλήρους απασχόλησης, μερικής απασχόλησης ή επαναλαμβανόμενες εποχιακά. Οι υφιστάμενες κενές θέσεις εργασίας δεν υπολογίζονται. Επιπλέον, οι νεοσυσταθείσες θέσεις θεωρείται ότι θα διατηρηθούν περισσότερο από ένα έτος μετά την ολοκλήρωση του έργου.  Ο δείκτης υπολογίζεται ως η διαφορά μεταξύ των ετήσιων ΙΠΑ της υποστηριζόμενης οντότητας πριν από την έναρξη του έργου και ενός έτους μετά την ολοκλήρωση του έργου .  Για τον υπολογισμό των ετήσιων ΙΠΑ πριν την έναρξη του υποστηριζόμενου έργου λαμβάνεται υπόψη το προηγούμενο ημερολογιακό έτος από το έτος υποβολής της αίτησης χρηματοδότησης/πρότασης.  Ως ετήσια ΙΠΑ ορίζεται ο λόγος των ωρών εργασίας που πραγματοποιήθηκαν ουσιαστικά κατά τη διάρκεια ενός ημερολογιακού έτους διαιρούμενος με τον συνολικό αριθμό ωρών συμβατικής εργασίας κατά την ίδια περίοδο από ένα άτομο ή μια ομάδα. Κατά συνθήκη, ένα άτομο δεν μπορεί να εκτελεί περισσότερα από ένα ετήσιο ΙΠΑ σε ετήσια βάση. Ο αριθμός των ωρών εργασίας που πραγματοποιήθηκαν συμβατικά καθορίζεται με βάση τις κανονιστικές/ νόμιμες ώρες εργασίας σύμφωνα με την εθνική νομοθεσία. Ένα άτομο πλήρους απασχόλησης θα ταυτοποιείται σε σχέση με το καθεστώς απασχόλησής του και το είδος της σύμβασης (πλήρους ή μερικής απασχόλησης).  Το πρότυπο ΙΠΑ που θα χρησιμοποιηθεί είναι οι Ετήσιες Μονάδες Εργασίας (ΕΜΕ). Ένας εργαζόμενος πλήρους απασχόλησης λογίζεται ως 1 ΕΜΕ (λαμβάνοντας υπόψη ότι ως χρόνος πλήρους απασχόλησης ορίζονται οι 8 ώρες εργασίας ανά ημέρα και οι 5 ημέρες εργασίας ανά εβδομάδα, δηλ. 40 ώρες εργασίας ανά εβδομάδα).  Μεικτές θέσεις εργασίας: Μεικτές θεωρούνται όλες οι θέσεις εργασίας που δημιουργούνται ανεξαρτήτως του αν ο εργαζόμενος προέρχεται από το εσωτερικό του οργανισμού (π.χ. εσωτερική μετακίνηση) ή έξω από τον οργανισμό, αρκεί να συνεισφέρει άμεσα στην αύξηση των συνολικών θέσεων εργασίας. Στην περίπτωση εσωτερικής μετακίνησης απαραίτητη προϋπόθεση για να θεωρηθεί η θέση που καλύφθηκε με τη μετακίνηση ως νέα θέση εργασίας, είναι να καλυφθεί και εκείνη η θέση από όπου μετακινήθηκε ο εργαζόμενος. Ο δείκτης θα πρέπει να χρησιμοποιείται αν η αύξηση στην απασχόληση μπορεί εύλογα να αποδοθεί στην ενίσχυση.  Ο δείκτης αυτός δεν θα πρέπει να χρησιμοποιείται για την κάλυψη ερευνητικών θέσεων εργασίας, οι οποίες θα πρέπει να περιλαμβάνονται στο δείκτη RCR102. |
| 11 | Πηγή δεδομένων | Υποστηριζόμενα έργα, ΟΠΣ-ΕΣΠΑ |
| 12 | Χρόνος μέτρησης | Ένα χρόνο μετά την ολοκλήρωση της εκροής του υποστηριζόμενου έργου. Το ημερολογιακό έτος στο οποίο πραγματοποιήθηκε η τελευταία πληρωμή του υποστηριζόμενου έργου, θεωρείται ως το έτος ολοκλήρωσης της εκροής του και για τη μέτρηση του δείκτη λαμβάνεται υπόψη το επόμενο ημερολογιακό έτος. |
| 13 | Άθροιση | Οι Ετήσιες Μονάδες Εργασίας (ΕΜΕ) εκφράζουν με συγκρίσιμο τρόπο τον πραγματικό χρόνο εργασίας κάθε απασχολούμενου και μπορούν να αθροιστούν σε όλα τα επίπεδα ενός προγράμματος, καθώς και σε εθνικό επίπεδο. |
| 14 | Αναφορές | Κανόνας 1: Αναφορές ανά ειδικό στόχο  Εκτιμήσεις για τις τιμές στόχου των ενταγμένων έργων και επιτευχθείσες τιμές, σωρευτικά και για τις δύο, μέχρι τον χρόνο αναφοράς *(παράρτημα VII του ΚΚΔ, πίνακας 9).* |
| 15 | Παραπομπές |  |
| 16 | Συσχετιζόμενος δείκτης προς χρήση από την Επιτροπή με βάση το Παράρτημα ΙΙ του Καν. ΕΤΠΑ/ΤΣ | CCR03 - Θέσεις εργασίας που δημιουργήθηκαν στις υποστηριζόμενες επιχειρήσεις (όταν χρησιμοποιείται στο πλαίσιο του Ειδικού Στόχου 1.iii) |
| 17 | Σημειώσεις | Εάν η συνολική απασχόληση στην επιχείρηση δεν αυξάνεται, η τιμή του δείκτη είναι μηδέν. Θεωρείται ως διατήρηση των υφιστάμενων θέσεων εργασίας και όχι ως αύξηση της συνολικής απασχόλησης. Οι διασφαλισμένες θέσεις εργασίας δεν προσμετρούνται στον δείκτη. |

**ΟΔΗΓΙΕΣ ΓΙΑ ΤΟΝ ΤΡΟΠΟ ΥΠΟΛΟΓΙΣΜΟΥ ΤΩΝ ΙΠΑ**

Το πρότυπο ΙΠΑ που θα χρησιμοποιηθεί είναι οι Ετήσιες Μονάδες Εργασίας (ΕΜΕ). Ένας εργαζόμενος πλήρους απασχόλησης λογίζεται ως 1 ΕΜΕ (λαμβάνοντας υπόψη ότι ως χρόνος πλήρους απασχόλησης ορίζονται οι 8 ώρες εργασίας ανά ημέρα και οι 5 ημέρες εργασίας ανά εβδομάδα, δηλ. 40 ώρες εργασίας ανά εβδομάδα και 2080 ώρες ανά έτος).

Εφόσον ο δείκτης υπολογίζεται ως η διαφορά μεταξύ των ετήσιων ΙΠΑ που συμπληρώθηκαν πριν από την έναρξη/ ένταξη του έργου και ενός έτους μετά την ολοκλήρωση του έργου, σύμφωνα με τη δραστηριότητα που υποστηρίζεται, ο υπολογισμός πρέπει να γίνει δύο φορές: Μια για το ημερολογιακό έτος ένταξης της πράξης και μία για το ημερολογιακό έτος που έπεται της ημερομηνίας ολοκλήρωσής της. Για τον υπολογισμό των ΕΜΕ μπορεί να χρησιμοποιηθεί το βοηθητικό φύλλο υπολογισμού ("ΥΠΟΛΟΓΙΣΜΟΣ ΕΜΕ ΕΠΙΧΕΙΡΗΣΗΣ.xlsx") που ακολουθεί:



Για τη συμπλήρωση του πίνακα του παραπάνω φύλλου υπολογισμού, πρέπει να τονισθούν τα εξής:

1. Οι ημέρες ασφάλισης αποτυπώνονται σύμφωνα με τις αναλυτικές ΑΠΔ του ΙΚΑ (ΕΦΚΑ)
2. Οι ώρες εργασίας του εργαζόμενου ανά ημέρα είναι σύμφωνα με τους πίνακες Προσωπικού που υποβάλει η επιχείρηση στην επιθεώρηση εργασίας
3. Σε ένα έτος εφόσον για ΕΝΑΝ εργαζόμενο οι ώρες εργασίας υπερβαίνουν τις 2080 τότε στη στήλη (8) αναγράφεται 1 ΕΜΕ
4. Σε ένα έτος εφόσον για ΕΝΑΝ εργαζόμενο οι ημέρες ασφάλισης υπερβαίνουν τις 300 τότε στη στήλη (8) αναγράφεται 1 ΕΜΕ

Εφόσον έχουμε εργαζόμενο ο οποίος εργάζεται με πλήρες ωράριο (8ωρο) τότε η εύρεση των ΕΜΕ του γίνεται με την πράξη "πλήθος ημερών ασφάλισης" / 300.

Εάν υπάρχει εργαζόμενος που έχει κατά την διάρκεια του έτους εργαστεί και με πλήρες ωράριο (8ωρο) και με μερικό ωράριο (μικρότερο των 8 ωρών) τότε θα γίνει συνδυασμός των ανωτέρω μεθόδων για τον υπολογισμό των ΕΜΕ του (δηλ. θα καταχωρηθεί δυο φορές, μια με πλήρες ωράριο για τους αντίστοιχους μήνες και μια με μερικό ωράριο για τους υπόλοιπους μήνες - βλ. παράδειγμα υπολογισμού, 3ος εργαζόμενος)

1. Εφόσον έχουμε ημερομίσθιο εργάτη, η εύρεση των ΕΜΕ του γίνεται με την πράξη "πλήθος ημερών εργασίας" / 300.

Ο αριθμός των ημερών εργασίας προκύπτει από τη διαίρεση του συνόλου των καταβληθεισών αμοιβών εργοσήμου δια του κατώτατου ημερομισθίου του εργάτη.

1. Κατά την προσθήκη γραμμών πρέπει να αντιγράφονται οι φόρμουλες υπολογισμού, όπου υφίστανται (στήλες T, U & V).
2. Για τον υπολογισμό των ΕΜΕ της επιχείρησης κατά την ένταξη της πράξης θα πρέπει η ημ/νία ένταξης να εισαχθεί στο πεδίο U3 (κόκκινο κελί) και να επιλεγεί από το drop-down menu του κελιού Τ3 (πράσινο κελί) η κατάλληλη επιλογή. Αντίστοιχα υπολογίζονται τα ΕΜΕ της επιχείρησης μετά την ολοκλήρωση της πράξης.